Nâzım Hikmet

Nazım Hikmet Ran (Salonicco 20 de santandria 1901 – Mosca 3 de làmpadas 1963), connotu comente Nazım Hikmet, est istadu unu poeta e iscritore turcu. 

Est cunsideradu su primu e pius modernu poete turcu e in su mundu comente unu de sos poetes pius mannos de su 20mu sèculu. 
Est descritu comente unu "comunista romànticu" e  "rivolutzionàriu romànticu", est bistadu arrestadu pro sas bideas polìticas e at passadu carchi 17 annos in presone e àteros annos in s'esiliu. Aiat definidu sa poesia sa pius insambenada de sas artes. Sos iscritos suos contenian crìticas sotziales edd'est istadu su primu iscritore turcu a àere faeddadu de su genocidiu de sos armenos.
Sas poesias suas sun istadas tradùidas in 50 limbas.

 Biografia 

Nazım Hikmet naschet in Salonicco (chi como este in Grèghia). Su babbu, Nazım Hikmet Bey fit un'altu funtziònariu e i sa mama Aisha Dshalila una pitrice. Issu fit nebode de unu pascià otomanu. Aiat istudiadu in su liceo francofono Galatasaray a Istanbul e aiat istudiadu puru in s'iscola navale turca, ma fit istadu riformadu subitu poi de su primu imbarcu. In sa gherra de indipendèntzia aiat sighidu a Atatürk in Anatolia. Aiat istudiadu sa sociologia in s'universidade de Mosca (1921-1928) e in cussos annos fit istadu unu membru de su partidu comunista turcu.<p\>
In su 1928 torreidi in Turchia, chena visto, e iscrieit artìculos pro giornales e periòdicos. Fit istadu cundennadu e arrestadu, poi amministiadu in su 1935.
In su 1938 fit istadu arrestadu un'àtera orta e cundennadu a 28 annos e 4 meses de galera pro « atividades anti-nazistas e anti-franchistas». At passadu àteros 12 annos in presone e in cussu tempus si fit cojuadu cun Münevver Andaç.

In su 1955 at rezidu su premiu internatzionale pro sa paghe. 

Perdida sa tzitadinàntzia turca, s'ùltima parte de sa vida l'at passada comente tzitadinu polacu edd'est mortu in Mosca de infartu.

Hikmet, Nazım Hikmet, Nazım Hikmet, Nazım